b'\n_START_ARTICLE_\nSj\xc3\xa6llandsbroen\n_START_PARAGRAPH_\nSj\xc3\xa6llandsbroen er en bro med tilh\xc3\xb8rende man\xc3\xb8vrehus beliggende i K\xc3\xb8benhavns Havn, K\xc3\xb8benhavns Kommune. Broen knytter sammen Sj\xc3\xa6lland (bydelen Kongens Enghave) og Amager og ble innviet den 1. mars 1959. Broen har en seilingsh\xc3\xb8yde p\xc3\xa5 3 meter og er 16 meter bred._NEWLINE_Det er muligt \xc3\xa5 \xc3\xa5pne broens to klaffer, men i forbindelse med \xc3\x98resundsforbindelsen ble en jernbanebro (kalt Jernbanebroen; seilingsh\xc3\xb8yde: 3 meter, bredde: 17 meter) \xc3\xa5pnet i 1998 umiddelbart syd for Sj\xc3\xa6llandsbroen og siden da har det ikke v\xc3\xa6rt n\xc3\xb8dvendig \xc3\xa5 \xc3\xa5pne broen, da jernbanebroen ikke kan \xc3\xa5pnes. I \xc3\xa5rene etter \xc3\x98resundsforbindelsens \xc3\xa5pning steg trafikken p\xc3\xa5 Sj\xc3\xa6llandsbroen med mellem 2700 og 3400 biler. Sj\xc3\xa6llandsbroen, umiddelbart syd for Slusen, tillater seilas fra Sydhavnen (Slusel\xc3\xb8bet) til Kalveboderne (Kalvebodl\xc3\xb8bet) innenfor \xc3\xa5pningstidene. Slusen kan dog kun brukes av skip med en bredde under 10,8 meter og en maksimal lengde p\xc3\xa5 53 meter. Broene syd for slusen setter en ytterligere begrensning p\xc3\xa5 maksimalt 3 meter i h\xc3\xb8yden._NEWLINE_Nord for Sj\xc3\xa6llandsbroen ligger Slusehavnen (med en rekke sm\xc3\xa5 fart\xc3\xb8y, hvorav noen er bebodd) samt Sluseanl\xc3\xa6gget (og tidligere en tilh\xc3\xb8rende tjenestebolig), som ble anlagt av K\xc3\xb8benhavns Havnev\xc3\xa6sen i 1902-1903 med det form\xc3\xa5l \xc3\xa5 redusere gjennomstr\xc3\xb8mningen av vann under broene, s\xc3\xa5 skip lettere kunne navigere i den sterke str\xc3\xb8mmen. Sluseanl\xc3\xa6gget med kammeslusen er fortsat funksjonsdygtig, da de mange b\xc3\xa5ter fra Fiskerhavnen og lystb\xc3\xa5tklubbene syd for Sj\xc3\xa6llandsbroen fortsatt kan komme opp gjennom K\xc3\xb8benhavns Havn._NEWLINE_Sj\xc3\xa6llandsbroens lave man\xc3\xb8vrehus er en st\xc3\xa5lskjelettbygning i to etasjer med en kjelleretasje og utvendig kobberbekledning og maritimt utformede ko\xc3\xb8yer. Det ble tegnet av arkitekt Niels Rohweder i perioden 1958-59, han valgte \xc3\xa5 legge det stilmessig arkitektonisk tett opp mot Knippelsbros to brot\xc3\xa5rn og Langebros ene t\xc3\xa5rn med respekt for arkitekt Kai Gottlobs arkitektur. S\xc3\xa5ledes inng\xc3\xa5r brot\xc3\xa5rnenes st\xc3\xb8rrelse og arkitektur i en hierarkisk orden som begynner med Knippelsbros to t\xc3\xa5rn, Langebros ene t\xc3\xa5rn til det lave man\xc3\xb8vrehus p\xc3\xa5 Sj\xc3\xa6llandsbroen. Man\xc3\xb8vrehusets \xc3\xb8verste etasje, som n\xc3\xa5s via en vindeltrapp, har et tekj\xc3\xb8kken samt en man\xc3\xb8verpult, som ble anvendt til styring av broklaffene, da broen var d\xc3\xb8gnbetjent, men som i dag ikke er i funksjon. Stueetasjen best\xc3\xa5r av toalett og arbeidsrom.'